CELEX: 62011TN0173
Language: et
Date: 2011-03-22 00:00:00
Title: Kohtuasi T-173/11: 22. märtsil 2011 esitatud hagi — Hesse versus Siseturu Ühtlustamise Amet — Porsche (Carrera)

14.5.2011   
            
            
               ET
            
            
               Euroopa Liidu Teataja
            
            
               C 145/35
            
         22. märtsil 2011 esitatud hagi — Hesse versus Siseturu Ühtlustamise Amet — Porsche (Carrera)
   (Kohtuasi T-173/11)
   2011/C 145/59
   Hagiavalduse keel: saksa
   
      Pooled
   
   
      Hageja: Kurt Hesse (Nürnberg, Saksamaa) (esindaja: advokaat M. Krogmann)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Dr. Ing. h.c. F. Porsche AG (Stuttgart, Saksamaa)
   
      Nõuded
   
   
               —
            
            
               Tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 11. jaanuari 2011. aasta otsus asjas R 306/2010-4 ning lükata tagasi ühenduse kaubamärgi 16. veebruari 2007. aasta registreerimise taotlusele nr 5 723 432 esitatud vastulause;
            
         
               —
            
            
               teise võimalusena:
               
                           a)
                        
                        
                           tühistada vaidlustatud otsus osas, milles leitakse, et tegemist on kaupade sarnasuse või vastulause aluseks olevate kaupade kaubamärgi eristusvõime või maine ärakasutamisega registreerimist taotleva kaubamärgi või sellega seotud teenuste poolt, mida on kujutatud samamoodi nii mehaanilistes mootorsõidukites sees- kui ka väljaspool kasutatavatena ja mis pärinevad erinevatelt turgudelt;
                        
                     
                           b)
                        
                        
                           tühistada vaidlustatud otsus osas, milles leitakse, et tegemist on kaupade sarnasuse või vastulause aluseks olevate kaupade kaubamärgi eristusvõime või maine ärakasutamisega registreerimist taotleva kaubamärgi või sellega seotud teenuste poolt, millel puudub nende olemusest (elektroonilised seadmed vs. mehaanilised mootorsõidukid), otstarbest (meelelahutus, muusika kuulamine, liiklusuudised) või kasutusviisist tulenevalt asjakohane seos nende kaupadega ja neid ei ole võimalik käsitada ka üksteist täiendavatena (kaubad, mis on omavahel tihedalt seotud selliselt, et üks on teise kasutamiseks möödapääsmatult vajalik või oluline) ning mida kasutatakse üksteisest täiesti sõltumatult;
                        
                     
                           c)
                        
                        
                           tühistada vaidlustatud otsus osas, milles leitakse, et tegemist on kaupade sarnasuse või kaubamärgi eristusvõime või maine ärakasutamisega seoses klassi 9 kuuluvate elektriliste või elektrooniliste seadmete ja aparaatidega ning nendest kokku pandud seadmetega (näiteks navigatsiooniseadmed) või nendega seotud teenustega, mida saab eelkõige kasutada ühtemoodi iga aastakäigu ja igasuguse päritoluga mootorsõidukite remondiks ja mis pärinevad erinevatelt turgudelt;
                        
                     
         
               —
            
            
               mõista kohtukulud välja Siseturu Ühtlustamise Ametilt.
            
         
      Väited ja peamised argumendid
   
   
      Ühenduse kaubamärgi taotleja: hageja.
   
      Asjaomane ühenduse kaubamärk: sõnamärk „Carrera” kaupadele klassis 9.
   
      Vastulause aluseks oleva kaubamärgi või tähise omanik: Dr. Ing. h.c. F. Porsche AG.
   
      Vastulause aluseks olev kaubamärk või tähis: siseriiklik ja ühenduse sõnamärk „CARRERA” kaupadele klassis 12.
   
      Vastulausete osakonna otsus: lükata vastulause tagasi.
   
      Apellatsioonikoja otsus: kaebus rahuldati ning registreerimistaotlus jäeti rahuldamata.
   Väited: määruse (EÜ) nr 207/2009 (1) artikli 8 lõike 1 punkti b ja artikli 8 lõike 5 rikkumine, kuna vastandatud kaubamärkide puhul ei esine segiajamise tõenäosust ning tegemist ei ole vastulause aluseks olevate kaubamärkide eristusvõime ärakasutamisega.
   
      (1)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (ELT 2009, L 78, lk 1).